cyanic-selkie/wikianc huggingface dataset:
থিয়াগো সিলভা
আন্তর্জাতিক ফুটবল
২০০৮ সালের ১২ই অক্টোবর তারিখে, ২৪ বছর ও ২০ দিন বয়সে, ডান পায়ে ফুটবল খেলায় পারদর্শী সিলভা ভেনেজুয়েলার বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় হুয়ান সিলভেইরা দোস সান্তোসের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৪–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে সিলভা সর্বমোট ৩ ম্যাচে ০টি গোল করেছেন। ২০১০ সালের ১১ই অক্টোবর তারিখে, প্রীতি ম্যাচে ইউক্রেনের বিরুদ্ধে অনুষ্ঠিত ম্যাচে তিনি ব্রাজিলের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি ব্রাজিল ২–০ গোলের ব্যবধানে জয়লাভ করেছিল, যেখানে তিনি ৯০ মিনিট খেলেছেন। জাতীয় দলের হয়ে অভিষেকের ৩ বছর, ৭ মাস ও ১৮ দিন পর, ব্রাজিলের জার্সি গায়ে প্রথম গোলটি করেছেন; ২০১২ সালের ৩০শে মে তারিখে, মার্কিন যুক্তরাষ্ট্রের বিরুদ্ধে ম্যাচের ২৬তম মিনিটে নেইমারের কর্নার কিক হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
ব্যনোয়া পেতের্স
ব্যনোয়া পেতের্স (Benoît Peeters, আ-ধ্ব-ব: [bənwa petɛʁs]; জন্ম: ২৮ আগস্ট ১৯৫৬) একজন ফরাসি কমিক্স লেখক, ঔপন্যাসিক ও কমিক্সশাস্ত্রের পণ্ডিত। তিনি বেলজীয় কার্টুনিস্ট এর্জের জনপ্রিয় কমিক্স দুঃসাহসী টিন‌টিন নিয়ে গবেষণার জন্য বিশেষভাবে খ্যাত। বর্তমানে তিনি যুক্তরাজ্যের ল্যাঙ্কাস্টার বিশ্ববিদ্যালয়ে কমিক্সশাস্ত্রের অধ্যাপক হিসেবে কর্মরত আছেন।
জীবন
তার প্রথম উপন্যাস অমনিবাস প্রকাশিত হয় ১৯৭৬ সালে লে এডিশনস ডি মিনুই থেকে। দ্বিতীয় উপন্যাস লে বিবলিওথিক ডি ভিলারস প্রকাশ করে রবার্ট ল্যাফেন্ট ১৯৮০-তে। এটি উৎসর্গ করা হয় হোর্হে লুইস বোর্হেস এবং অগাথা ক্রিস্টিকে।
পিটারস টিনটিনের স্রষ্টা হার্জের জীবিতাবস্থায় সর্বশেষ সাক্ষাৎকারটি নিয়েছিলেন। তার লেখা লে মন্ড ডি হার্জ (১৯৮৩), ইংরেজিতে টিনটিন অ্যান্ড দ্য ওয়ার্ল্ড অফ হার্জ (১৯৮৮) অনেক পরিচিতি পেয়েছে। তিনি হার্জের জীবনী হার্জ, সান অফ টিনটিন (২০০২) রচনা করেছেন যা একটি গভীর বিশ্লেষণমূলক কাজ হিসেবে প্রশংসিত হয়েছে।
এপর্যন্ত বিভিন্ন বিষয়ে তার ষাটের বেশি বই প্রকাশ পেয়েছে।
চিত্রনাট্য
thumb|200px|রিভয়ার প্যারিস কমিকসের প্রচ্ছদ
অন্যান্য
thumb|200px|হার্জ, সান অফ টিনটিন বইয়ের প্রচ্ছদ
উইলিয়াম ম্যাকিনলি
উইলিয়াম ম্যাকিন্‌লি (William McKinley) (জানুয়ারি ২৯, ১৮৪৩ – সেপ্টেম্বর ১৪, ১৯০১) মার্কিন যুক্তরাষ্ট্রের ২৫তম রাষ্ট্রপতি। ১৮৯৭ থেকে ১৯০১ সালে আততায়ীর গুলিতে নিহত হওয়ার আগ পর্যন্ত দায়িত্ব পালন করেন।
ধুনট পৌরসভা
ধুনট পৌরসভা বাংলাদেশের রাজশাহী বিভাগের বগুড়া জেলার ধুনট উপজেলার অন্তর্গত 'খ' শ্রেণির একটি পৌরসভা। ২০০১ সালে প্রতিষ্ঠিত হয়।
জনপ্রতিনিধি
বর্তমান মেয়রঃ এজিএম বাদশাহ
২০২৩ নাইজারীয় সামরিক অভ্যুত্থান
২৬ জুলাই ২০২৩ তারিখে, নাইজারের রাষ্ট্রপতি মুহাম্মাদ বাজুমকে দেশটির রাষ্ট্রপতির রক্ষিবাহিনী আটক করার পর রাষ্ট্রপতির রক্ষী বাহিনীর কমান্ডার জেনারেল আব্দুররাহমান চিয়ানি নিজেকে নতুন সামরিক জান্তা প্রধান হিসেবে ঘোষণা করার মাধ্যমে নাইজারে একটি অভ্যুত্থান সংঘটিত হয়।  রাষ্ট্রপতির রক্ষিবাহিনী দেশটির সংবিধান বাতিল করে এবং সীমান্ত বন্ধ রেখে কারফিউ জারি করে।
১৯৬০ সালে ফ্রান্স থেকে স্বাধীনতা লাভের পর এটি দেশটির পঞ্চম সামরিক অভ্যুত্থান, প্রথম অভ্যুত্থান হয়েছিল ২০১০ সালে। আন্তর্জাতিক সম্প্রদায় এবং পশ্চিম আফ্রিকার আঞ্চলিক সম্প্রদায় ইকোয়াস এই অভ্যুত্থানটির চরম নিন্দা করার পাশাপাশি দেশটির বর্তমান সামরিক হস্তক্ষেপের ফলস্বরূপ আসন্ন ২০২৩ সালের নাইজারীয় সংকট নিয়ে উদ্বিগ্নতা প্রকাশ করেছে।
৬ আগস্টের হিসাব মতে, অভ্যুত্থানকারী সৈনিকের সংখ্যা ৫৬,৭০০ এবং ইকোয়াসের পক্ষে সৈনিকের সংখ্যা ২৪৫,০০০ আর ফ্রান্স এখনো হস্তক্ষেপ করেনি।
মাইক ড্রপ
মাইক ড্রপ হলো কোনো অনুষ্ঠান সম্পাদনা বা বক্তৃতা দেওয়ার শেষে বিজয়কে ইঙ্গিত দেওয়ার জন্য ইচ্ছাকৃতভাবে কারো মাইক্রোফোন ছেড়ে দেওয়ার অঙ্গভঙ্গি। রূপকভাবে, এটি হলো কোনো সফল কাজের জন্য বিজয়ের একটি বহিঃপ্রকাশ এবং যা নিজের কর্মক্ষমতার জন্য দাম্ভিক অভিব্যক্তিকে ইঙ্গিত করে।
উত্তরের খেপ
উত্তরের খেপ বলতে বোঝাতে পারে:-
শুকরানা মাহফিল
শুকরানা মাহফিল হলো ২০১৮ সালের ৪ নভেম্বর ঢাকার সোহরাওয়ার্দী উদ্যানে অনুষ্ঠিত একটি সমাবেশ। শেখ হাসিনা সরকারের তৃতীয় মেয়াদের শেষ দিকে কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮ পাসের জন্য কওমি মাদ্রাসাসমূহের সর্বোচ্চ সংস্থা আল হাইআতুল উলয়া লিল জামিআতিল কওমিয়া বাংলাদেশ এই সমাবেশের আয়োজন করে। অনেকের মতে, সমাবেশটা আকারে শেখ মুজিবুর রহমানের ৭ মার্চের সমাবেশের প্রায় সমান ছিল। এই মাহফিলের সভাপতি ছিলেন শাহ আহমদ শফী এবং প্রধান অতিথি ছিলেন শেখ হাসিনা। এই মাহফিলকে ঘিরে হেফাজতে ইসলাম বাংলাদেশের অভ্যন্তরে অসন্তোষ তৈরি হয়। হেফাজতের মহাসচিব জুনায়েদ বাবুনগরী, নায়েবে আমির নূর হুসাইন কাসেমী, ইজহারুল ইসলাম, মুহিব্বুল্লাহ বাবুনগরী প্রমুখ এই মাহফিলে অংশগ্রহণ থেকে বিরত থাকে। পরবর্তী এই অসন্তোষ হাটহাজারী মাদ্রাসায় ছাত্র আন্দোলনে রূপ নেয়।
প্রেক্ষাপট
শেখ হাসিনা ক্ষমতায় আসার পর ২০০৯ সালে প্রথমে ২৫ সদস্য এবং পরে ৬২ সদস্যের আলেমদের প্রতিনিধিদল তার সাথে সাক্ষাৎ করে কওমি মাদ্রাসার শিক্ষা সনদের স্বীকৃতির দাবি জানায়। এই কারণে ২০১২ সালে প্রধানমন্ত্রী ৯ এপ্রিল বাংলাদেশ কওমি মাদ্রাসা শিক্ষা কমিশন গঠন করেন। কমিশনের প্রতিবেদনের ভিত্তিতে ২০১৭ সালের ১১ এপ্রিল ‘কওমি মাদ্রাসার আলেমগণের সঙ্গে সাক্ষাৎকার’ শীর্ষক অনুষ্ঠানে বাংলাদেশের কওমি মাদ্রাসার সর্বোচ্চ সনদকে সাধারণ শিক্ষার স্নাতকোত্তর ডিগ্রির সমমান স্বীকৃতি দেওয়ার ঘোষণা দেন প্রধানমন্ত্রী শেখ হাসিনা। এরপর এই স্বীকৃতির আইনি বৈধতা দিতে উদ্যোগ নেওয়া হয়। ২০১৮ সালের ১৩ আগস্ট এই আইনের খসড়ার অনুমোদন দেয় মন্ত্রিসভা। ১০ সেপ্টেম্বর প্রথমবার তা সংসদে তোলা হয়। ১৯ সেপ্টেম্বর জাতীয় সংসদে সর্বসম্মতিক্রমে কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮ পাস হয়। আইনটি পাসের জন্য ২০১৮ সালের ৪ নভেম্বর শুকরানা মাহফিল আয়োজনের মাধ্যমে প্রধানমন্ত্রী শেখ হাসিনাকে সংবর্ধনা প্রদান করা হয়।
অধিবেশন
২০১৮ সালের ৪ নভেম্বর সোহরাওয়ার্দী উদ্যানে সকাল ৯টায় কুরআন পাঠের মাধ্যমে সম্মেলনের কার্যক্রম শুরু হয়। অনুষ্ঠানটি সঞ্চালনা করেন মাহফুজুল হক। উদ্বোধনী ভাষণ প্রদান করেন করেন প্রধানমন্ত্রী শেখ হাসিনার সামরিক সচিব মিয়া মোহাম্মদ জয়নুল আবেদীন। তারপর পর্যায়ক্রমে বক্তব্য দেন: আব্দুল কুদ্দুস, নুরুল ইসলাম, আবদুল বাসীর, আরশাদ রহমানী, সুলতান যওক নদভীর পক্ষে আবু তাহের নদভী, রুহুল আমিন, ফরীদ উদ্দীন মাসঊদ, আজহার আলী আনোয়ার শাহ, শেখ মোহাম্মদ আবদুল্লাহ, নুরুল ইসলাম নাহিদ, আসাদুজ্জামান খাঁন কামাল, আশরাফ আলী।
সভাপতি শাহ আহমদ শফীর পক্ষে বক্তব্য দেন নুরুল আমীন। তারপর প্রধানমন্ত্রী শেখ হাসিনাকে শুকরানা স্মারক তুলে দেন আহমাদ শফী। আহমদ শফীকে জাতীয় সংসদে পাশকৃত কওমি সনদের বিল তুলে দেন শেখ হাসিনা। সনদের মান বাস্তবায়নে অনন্য ভূমিকা রাখায় আহমাদ শফীকে ক্রেস্ট তুলে দেন আশরাফ আলী। তারপর প্রধান অতিথির বক্তব্য প্রদান করেন শেখ হাসিনা। সবশেষে আহমদ শফীর মুনাজাতের মাধ্যমে সম্মেলনের কার্যক্রমের সমাপ্তি ঘোষণা করা হয়।
মূল্যায়ন
এই সম্মেলনে মুফতি রুহুল আমিন শেখ হাসিনাকে ‘কওমি জননী’ উপাধিতে ভূষিত করেন। শোলাকিয়ার ইমাম ও বাংলাদেশ জমিয়াতুল উলামার চেয়ারম্যান ফরিদ উদ্দিন মাসউদ আলেমদের পক্ষ থেকে শাহ আহম্মদ শফীকে স্বাধীনতা পদক প্রদানের দাবি তুলে ধরেন।
বিবাহিত নারী সম্পত্তি আইন ১৮৭০
পটভূমি
১৮৭০ সালের আগে, কোনও মহিলা বিবাহিত হলে তার উপার্জিত যে কোন অর্থ (মজুরি বা বিনিয়োগ থেকে, উপহারের মাধ্যমে অথবা উত্তরাধিকার থেকে পাওয়া) তাৎক্ষণিকভাবে তার স্বামীর সম্পত্তি হয়ে যেত, একমাত্র যৌতুক বাদ দিয়ে। পাত্রীর বাবার দেওয়া যৌতুক তার মেয়ের বিবাহিত জীবনে এবং তার বৈধব্যে, আর্থিক সহায়তার জন্য ব্যবহার করা হত এবং এটি এমন একটি মাধ্যম ছিল যার সাহায্যে পাত্রীর পিতা পাত্রের পিতার কাছ থেকে অভীপ্সিত বিবাহ এবং তার ফলে আসা সন্তানদের প্রতি আর্থিক প্রতিশ্রুতির নির্ভরতা পেত। এই ব্যবস্থার ফলে পুরুষ বংশধরদের মধ্যে আইনত সম্পর্কের ব্যবহার হয়ে জ্যেষ্ঠাধিকারের অনুশীলন প্রভাবিত হয়েছিল। এইভাবে, স্ত্রীর পরিচয় আইনগতভাবে তার স্বামীর মধ্যে আত্মভূত হয়ে যেত, কার্যকরভাবে তাদের আইনের অধীনে এক ব্যক্তি করে তুলত।
কোন মহিলার বিবাহ হলেই, সম্পত্তির উপর তার আর কোন দাবি থাকত না, কারণ এর ওপর তার স্বামীর সম্পূর্ণ নিয়ন্ত্রণ থাকত এবং সম্পত্তি নিয়ে সে যা খুশি তাই করতে পারত: "এইভাবে, একজন মহিলার বিবাহের পর, তার ব্যক্তিগত অস্থাবর সম্পত্তি- অর্থ, মজুদ, আসবাবপত্র এবং গবাদি পশু- তার স্বামীর মালিকানায় চলে যায়; আইনের বলে, বিবাহিত থাকা অবস্থায় সে যে কোন সময়ে নিজের ইচ্ছামত একে হস্তান্তরিত করতে পারে এবং মৃত্যুর সময় এর উইল করে যেতে পারে"। উদাহরণস্বরূপ, যে কোনো সামগ্রীর স্বত্ত্ব (কপিরাইট) বিবাহের পর স্বামীর অধিকারে চলে যাবে। এটি নিয়োগকর্তার মালিকানাধীন কর্মসংস্থানের অংশ হিসাবে করা কাজের কপিরাইটের অনুরূপ হবে। এমনকি স্ত্রীর মৃত্যু হলেও একজন মহিলার স্বামী তার সম্পত্তির উপর নিয়ন্ত্রণ রাখতে পারে। আইন পাস হওয়ার আগে, বিবাহিত মহিলারা তাদের সমস্ত সম্পত্তির মালিকানা থেকে বঞ্চিত হত: "ত্রয়োদশ শতাব্দীর প্রথম দিক থেকে ১৮৭০ সাল পর্যন্ত, ইংলিশ প্রচলিত আইন অনুযায়ী, স্ত্রীর মালিকানাধীন সম্পত্তির অধিকাংশই বিয়ের সময় থেকে স্বামীর নিয়ন্ত্রণে চলে আসে"।
বিবাহিত মহিলাদের সামান্যই কিছু আইনি অধিকার ছিল এবং তারা আইন দ্বারা পৃথক আইনি সত্তা বা একজন অনূঢ়া স্ত্রী হিসেবে স্বীকৃত ছিল না। বিপরীতে, অবিবাহিত এবং বিধবা মহিলাদের প্রচলিত আইনে "অনূঢ়া স্ত্রী" হিসাবে বিবেচনা করা হত, এবং তাদের নিজের নামে সম্পত্তি রাখার অধিকার ছিল। একবার মহিলার বিবাহ হয়ে গেলে, তার তখনও জমি বা বাড়ির মালিকানার অধিকার থাকত কিন্তু এইসব নিয়ে তার কিছু করার অধিকার থাকত না, যেমন তার মালিকানাধীন কোন বাড়ি ভাড়া দেওয়া বা তার জমি বিক্রি করা: "এইভাবে, একজন স্ত্রীর হাতে তার স্থাবর সম্পত্তির,- যেমন আবাসন এবং জমির আইনগত মালিকানা বজায় থাকত, কিন্তু সে তা পরিচালনা বা নিয়ন্ত্রণ করতে পারত না; সে তার স্থাবর সম্পত্তি স্বামীর অনুমতি ছাড়া বিক্রি করতে, ভাড়া দিতে বা বন্ধক রাখতে পারত না"। সে স্বামীর অনুমোদন ছাড়া চুক্তি করতে বা ঋণ নিতে পারত না। সে আদালতে মামলা করতে পারত না বা তার বিরুদ্ধে মামলা করা যেত না। শুধুমাত্র অত্যন্ত ধনী ব্যক্তিদের এই আইন থেকে অব্যাহতি দেওয়া হয়েছিল – নিরপেক্ষতা নিয়মের অধীনে, বিবাহিত মহিলার সম্পত্তির একটি অংশ অছি (ট্রাস্ট) আকারে তার ব্যবহার বা তার সন্তানদের ব্যবহারের জন্য আলাদা করা যেতে পারত। কিন্তু ট্রাস্ট প্রতিষ্ঠায় জড়িত আইনি খরচের জন্য জনসংখ্যার বিপুল অংশের কাছেই এই ব্যবস্থা উপলব্ধ হত না।
শেখ মুসা শরিফি
হুজ্জাতুল ইসলাম শেখ মুহাম্মদ মুসা শরিফি (১৯৪২-১১ ডিসেম্বর ২০১৩) ছিলেন ভারতের জম্মু ও কাশ্মীর রাজ্যের লাদাখ অঞ্চলের কার্গিল জেলার একজন প্রবীণ ইসলামি ইসনা আশারিয়া শিয়া ধর্মীয় পণ্ডিত। তিনি জুমু'আ র খুতবার উত্তম উপস্থাপনের জন্য বিখ্যাত ছিলেন। তার খুতবা শোনার জন্য প্রত্যেক শুক্রবার কার্গিলে হাজার হাজার লোক উপস্থিত হত। অত্যন্ত জনপ্রিয় শিয়া রহস্যবাদী পণ্ডিত হুজ্জাতুল ইসলাম ওয়াল মুসলিমিন আকা শেখ খান্তেপার মৃত্যুর পর তিনি জামিয়া কার্গিল মসজিদে জুমু'আর ইমাম হন। শুক্রবারের বক্তৃতায় স্থানীয় উপভাষা ব্যবহারের জন্য তিনি প্রচুর জনপ্রিয়তা অর্জন করেছিলেন।
তিনি কার্গিলের একদল ধর্মীয় পণ্ডিতের শেষ সদস্যদের একজন ছিলেন। তিনি ইরাকে বাথ পার্টির শাসনের আগে হওজা 'ইলমিয়া নাজাফে উচ্চতর ইসলামি শিক্ষা অর্জন করেন। তিনি ধর্মভীরুতা এবং ইসলাম প্রচার এবং কার্গিলে অসংখ্য ইসলামি প্রতিষ্ঠান প্রতিষ্ঠায় তার ভূমিকার জন্য বিখ্যাত।
প্রাথমিক জীবন
শেখ মুহাম্মদ মুসা শরিফি ১৯৪৪ সালে ভারতের জম্মু ও কাশ্মীর রাজ্যের কার্গিলের নিকটবর্তী আকচামাল গ্রামে জন্মগ্রহণ করেছিলেন।
শিক্ষা এবং জীবনী
শরিফি আকচামালের ধর্মীয় পণ্ডিত শেখ রহমতুল্লাহর কাছ থেকে ধর্মীয় অধ্যয়নে প্রাথমিক শিক্ষা লাভ করেন। কার্গিলে কুরআন ও ইসলামি বিষয় অধ্যয়নের (দিনিয়াত) মৌলিক কোর্স শেষ হওয়ার পর তিনি উচ্চতর শিক্ষালাভের জন্য ইরাকের নাজাফে চলে যান। তিনি ২০ বছর ইরাকে ছিলেন এবং সেখানে একজন ধর্মীয় শিক্ষক (মুদারিস) হিসেবে দায়িত্ব পালন করেন। তিনি একাত্তরে ভারতে ফিরে এসে শিক্ষক হিসাবে দায়িত্ব পালন করেন। তিনি ইসলামিয়া স্কুল কার্গিলের সাথে যুক্ত ছিলেন এবং প্রায় এক দশক ধরে হুজিয়া ইলমিয়ার অধ্যক্ষ হিসেবে দায়িত্ব পালন করেন এবং তারপর জামিয়া মসজিদ কার্গিলের ইমাম হিসেবে দায়িত্ব পালন করেন। জামিয়া মসজিদ কার্গিলে তার উপদেশগুলি সর্বদা শান্তি এবং মানবতাবাদের জন্য একটি বার্তা হিসাবে গণ্য করা হয়েছে।
মৃত্যু
শরিফি ১১ ডিসেম্বর ২০১৩ তারিখে ৭১ বছর বয়সে চানচিকের নিজ বাসভবনে একটি সাধারণ অসুস্থতার কারনে মারা যান। পরের দিন তাকে চুতুমাইলে সমাধিস্থ করা হয়। ২৫,০০০ এরও বেশি লোক তার জানাজায় অংশ নিয়েছিল।
দ্য ফরগটেন (২০০৪-এর চলচ্চিত্র)
দ্য ফরগটেন (ইংরেজি: The Forgotten) হল ২০০৪ সালে মুক্তিপ্রাপ্ত একটি মার্কিন কল্পবিজ্ঞান মনস্তাত্ত্বিক হরর থ্রিলার চলচ্চিত্র। ছবিটি পরিচালনা করেন জোসেফ রুবেন। ছবিটিতে মুখ্য ভূমিকায় অভিনয় করেন জুলিঅ্যান মুর, ডমিনিক ওয়েস্ট, গ্যারি সিনিসে, আলফ্রে উডার্ড, লিনাস রচ ও অ্যান্টনি এডওয়ার্ডস। ছবির কাহিনি এমন এক নারীকে কেন্দ্র করে গড়ে উঠেছে, যিনি বিশ্বাস করেন ১৪ মাস আগে একটি বিমান দুর্ঘটনায় তাঁর পুত্রের মৃত্যু ঘটেছে, শুধু এক সকালে তাঁর নিদ্রাভঙ্গ ঘটবে এবং তাঁকে বলা হবে যে কোনওদিনই তাঁর পুত্রসন্তান ছিল না। তাঁর আর সকল স্মৃতিই ঠিক আছে, কিন্তু তাঁর স্বামী ও তাঁর মনঃচিকিৎসকের দাবির বিরুদ্ধে কোনও প্রত্যক্ষ প্রমাণ নেই। তিনি নিজের পুত্রের অস্তিত্বের প্রমাণের অনুসন্ধানে বের হলেন।
কলম্বিয়া পিকচার্সের পক্ষে রেভোলিউশন স্টুডিওজ ছবিটি প্রযোজনা করে এবং ২০০৪ সালের ২৪ সেপ্টেম্বর এটি মার্কিন যুক্তরাষ্ট্র ও কানাডায় মুক্তিলাভ করে।
কাহিনি-সারাংশ
টেলি প্যারেটা (জুলিঅ্যান মুর) বিশ্বাস করেন যে, তাঁর পুত্র স্যাম (ক্রিস্টোফার কোভালেস্কি) ১৪ মাস আগে একটি বিমান দুর্ঘটনায় মারা গিয়েছে। কিন্তু তাঁর স্বামী জিম (অ্যান্টনি এডওয়ার্ডস) তাঁকে বলেন যে তাঁর মতিভ্রম ঘটেছে। কারণ, কোনওদিনই তাঁদের পুত্রসন্তান ছিল না। টেলির বন্ধু এলিয়ট (জেসিকা হেচ) স্যামের প্রতি টেলির নৈকট্য সত্ত্বেও স্যামের অস্তিত্বে বিশ্বাস করেন না বলেই মনে হয়। ড. মুন্স (গ্যারি সিনিসে) টেলিকে বললেন যে, স্যাম তাঁর কল্পনা মাত্র এবং নিজের জীবন সম্পর্কে তাঁর আকাঙ্ক্ষাই এই কল্পনার রূপ নিয়েছে। ড. মুন্স টেলিকে হাসপাতালে পাঠাবার সুপারিশ করলেন। কিন্তু টেলি পালিয়ে গেলেন। তাঁর সঙ্গে অ্যাশ (ডোমিনিক ওয়েস্ট) নামে এক ব্যক্তির সাক্ষাৎ ঘটল। টেলি মনে করলেন, অ্যাশ হলেন লরেন (ক্যাথরিন ফগনান) নামে একটি মেয়ের বাবা, সেই মেয়েটি স্যামের বন্ধু এবং সেও একই দুর্ঘটনায় মারা গিয়েছে। প্রথমে অ্যাশ টেলির দাবি অস্বীকার করে বলেন যে, তাঁর কোনও মেয়ে নেই। তারপর অ্যাশ পুলিশ ডাকেন। তাঁকে পুলিশ নিজেদের ধরে নিয়ে গেলে পরে অ্যাশের নিজের মেয়ের কথা মনে পড়ে যায়। তিনি টেলিকে উদ্ধার করেন। তাঁরা দু’জনে পালিয়ে গিয়ে গা ঢাকা দিলেন। ন্যাশানাল সিকিউরিটির এজেন্টরা তাঁদের অনুসন্ধান শুরু করলেন।
টেলি ও অ্যাশ একজন এজেন্টকে (লি টারজেসেন) বন্দী করে ভয় দেখালেন। সেই এজেন্ট অনিচ্ছার সঙ্গেই প্রকাশ করলেন যে, তিনি ও অন্যান্য এজেন্টরা মানবজাতিকে রক্ষা করতে শুধুমাত্র “তাদের” সাহায্য করছেন। কোনও পূর্বসতর্কতা ছাড়াই বাড়ির ছাদটি উড়িয়ে দেওয়া হয় এবং ছাদের সঙ্গে সঙ্গে সেই এজেন্টকেই আকাশে শুষে নেওয়া হয়। সম্ভবত “তারা”ই এই কাজ করল। টেলি ও অ্যাশ পালিয়ে গেলেন। ঘটনাচক্রে টেলি আবার দেখা করতে গেলেন ড. মুন্সের সঙ্গে। তিনি জানালেন যে, সেই অন্তর্ধানের ঘটনাটি “তাদের”ই কাজ। এছাড়া ড. মুন্স আরও বললেন যে, তাদের বিচারের উপর সরকার নজর রাখছে। “তারা” যা চাইছে তা আটকানোর কোনও ক্ষমতা তাদের নেই।
ড. মুন্স টেলিকে বিমানবন্দরে কোয়েস্ট এয়ারলাইন্সের জীর্ণ হ্যাঙ্গারে নিয়ে গেলেন। সেখানে তিনি টেলির সঙ্গে “তাদের” এক এজেন্টের (লিনাস রচ) আলাপ করিয়ে দিলেন। ড. মুন্স সেই এজেন্টকে বললেন যে, সব শেষ হয়ে গিয়েছে এবং তারা যেন পরীক্ষানিরীক্ষা থামায়। কারণ, এর ফলে আরও বেশি ক্ষতি হচ্ছে। কিন্তু এজেন্ট বললেন যে, সব কিছু শেষ হয়নি। তিনি টেলিকে বললেন যে, টেলি একটি পরীক্ষার অংশ। এই পরীক্ষাটির মাধ্যমে দেখা হচ্ছে যে, মা ও সন্তানের মধ্যে বন্ধনকে লঘু করা যায় কিনা। টেলির ক্ষেত্রে তাঁর স্মৃতি পুরোপুরি মুছে দেওয়া যায়নি। টেলির যে পুত্র নেই, সে কথা তিনি স্বীকার করলেন না। এজেন্ট বললেন যে, তিনি যদি তাঁর স্মৃতি সম্পূর্ণ মুছতে না পারেন তাহলে তিনি ব্যর্থ হবেন। এরপর সেই এজেন্ট টেলিকে বশীভূত করেন এবং তাঁকে স্যামের প্রথম স্মৃতিটি চিন্তা করান। টেলি হাসপাতালে স্যামের জন্মের দিনটি চিন্তা করতে থাকেন। এর ফলে এজেন্ট সফলভাবে স্যামের স্মৃতিটির অস্তিত্ব মুছে দিলেন। এজেন্ট যখন নিজেকে সফল মনে করে চলে যাচ্ছেন, সেই সময় টেলির মাতৃত্বের বন্ধন তাঁকে আরও গভীরে চিন্তা করালো। টেলির মনে পড়ল স্যামের জন্মের আগে সে যখন গর্ভবতী ছিল, সেই সময়কার কথা। তাঁর স্মৃতিতে ভেসে উঠল, সত্যিই একটি সময়ে তাঁর মধ্যে জীবন ছিল। স্যামের সব স্মৃতি ফিরে এল। কী ঘটছে সেটা এজেন্ট পুরোপুরি বুঝে ওঠার আগেই হ্যাঙ্গারের ছাদটি হঠাৎ উড়ে গেল। স্মৃতি মুছে দিতে ব্যর্থ হওয়ায় তাঁকে আকাশে টেনে নেওয়া হল। এর ফলে পরীক্ষাও শেষ হয়ে গেল।
টেলি দেখলেন যে, তিনি স্বাভাবিক জীবনে ফিরে এসেছেন। যদিও পূর্ব ঘটনার সব স্মৃতিই তার রয়ে গিয়েছিল। পার্কে গিয়ে তিনি স্যামের দেখা পেলেন। অ্যাশও পার্কে ছিলেন। তিনি তাঁর মেয়েকে দেখছিলেন। স্যামের মতো অ্যাশেরও পূর্ব ঘটনার স্মৃতি ছিল না। টেলি নতুন করে নিজের পরিচয় দিলেন। দু’জনে বসে দেখতে লাগলেন বাচ্চার খেলার মাঠে খেলে বেড়াচ্ছে।
চলচ্চিত্রায়ন
ছবির প্রিন্সিপ্যাল ফোটোগ্রাফির বেশিরভাগটিই তোলা হয় নিউ ইয়র্ক সিটিতে।
মুক্তি
ছবিটি প্রেক্ষাগৃহে মুক্তিলাভ করে ২০০৪ সালের ২৪ সেপ্টেম্বর।
হোম মিডিয়া
২০০৫ সালের ১৮ জানুয়ারি ডিভিডি ও ভিএইচএস ফরম্যাটে ছবিটি মুক্তিলাভ করে।
বেসিক কেবল
বেসিক কেবলে ছবিটি সম্প্রচারিত হওয়ার সময় দুর্ঘটনার বিষয়টির মধ্যে পরিবর্তন আনা হয়েছিল। "বিমান" ও "বিমানবন্দর" শব্দ দু’টিটা ডাব করে "বাস" ও "টার্মিনাল" করা হয়েছিল।
বক্স অফিস
২০০৪ সালের ২৪ সেপ্টেম্বর মার্কিন যুক্তরাষ্ট্র ও কানাডার ৩,১০৪টি প্রেক্ষাগৃহে মুক্তির পর প্রথম সপ্তাহান্তে এটি মোট ২১ মিলিয়ন মার্কিন ডলার আয় করে। বক্স অফিসে ছবিটি #১ র‍্যাঙ্ক অর্জন করে।
ছবিটি প্রযোজনায় খরচ হয়েছিল ৪২ মিলিয়ন মার্কিন ডলার। পরে ছবিটি মার্কিন যুক্তরাষ্ট্র ও কানাডায় ৬৭.১ মিলিয়ন মার্কিন ডলার এবং অন্যান্য অঞ্চলেই ৫০.৪ মিলিয়ন মার্কিন ডলার আয় করে। বিশ্বব্যাপী ছবিটির আয় ছিল ১১৭.৫ মিলিয়ন মার্কিন ডলার।
২০১৩ বিশ্ব ব্যাডমিন্টন চ্যাম্পিয়নশিপ
২০১৩ বিডব্লিউ ওয়ার্ল্ড চ্যাম্পিয়নশিপ (2013 BWF World Championships) চীনের গুয়াংঝু শহরের তিয়ানহে স্পোর্টস সেন্টারে ৫-১১ আগস্ট পর্যন্ত অনুষ্ঠিত হয়। বিশ্বের ৪৯টি দেশের ৩৪৫জন ব্যাডমিন্টন প্রতিযোগী অংশগ্রহণ করেন। স্বাগতিক চীনের প্রতিযোগীগণ সর্বমোট ৮টি পদকপ্রাপ্তির মাধ্যমে প্রতিযোগিতায় শীর্ষস্থান দখল করে। ব্যাডমিন্টন ওয়ার্ল্ড ফেডারেশন এ প্রতিযোগিতা পরিচালনা করে। ১৯৭৭ সালে সাবেক বিশ্ব ব্যাডমিন্টন ফেডারেশনের পরিচালনায় ১৯৮৩ সাল পর্যন্ত ত্রি-বার্ষিকভিত্তিতে অনুষ্ঠিত হতো। নিয়মিতভাবে অনুষ্ঠিত ব্যাডমিন্টনের এ বৈশ্বিক প্রতিযোগিতাটি ২০তম আসররূপে পরিচিত।
সময়সূচী
২২ জুলাই, ২০১৩ তারিখে গুয়াংঝুতে ড্র অনুষ্ঠিত হয়। ব্যাডমিন্টনের পাঁচটি বিভাগই প্রথমদিনে শুরু হয়। চূড়ান্ত খেলাটি সর্বশেষ দিনে আয়োজনের সিদ্ধান্ত নেয়া হয়।
সকল সময়ই চীনের স্থানীয় সময় অনুযায়ী (ইউটিসি+৮)।
অংশগ্রহণকারী দেশসমূহ
এ বছরে অনুষ্ঠিত প্রতিযোগিতায় ৪৯ দেশের ৩৪৫ প্রতিযোগী অংশ নেন। প্রত্যেক দেশের খেলোয়াড়ের সংখ্যা বন্ধনীতে দেখানো হয়েছে।
জ্যোতিপ্রকাশ বসু
জ্যোতিপ্রকাশ বসু (১৮৯৪ - ১৯৬৮) ছিলেন একজন ভারতীয় বাঙালি চিকিৎসক, যিনি ভারতে বহুমূত্ররোগের আধুনিক চিকিৎসার জনক। তিনি কলকাতার স্কুল অব ট্রপিক্যাল মেডিসিনে ডায়াবেটিস বা বহুমূত্ররোগ নিয়ে গবেষণা করেন এবং ভারতে প্রথম ইনসুলিন প্রয়োগ করেন। ১৯২৩ খ্রিস্টাব্দে তিনি কলকাতার স্কুল অব ট্রপিক্যাল মেডিসিনে ভারতের প্রথম ডায়াবেটিক ক্লিনিক চালু করেন। তিনি লন্ডনের কেমিক্যাল সোসাইটির ফেলো নির্বাচিত হন।
গবেষণা
ডাঃ বসু ১৯২২ খ্রিস্টাব্দে গ্লাইকোসুরিয়া নিয়ে গবেষণা করার সময় দেখান যে গর্ভাবস্থায় গ্লাইকোসুরিয়া রোগের ক্ষেত্রে পিটুইটারি গ্রন্থি গুরুত্বপূর্ণ ভূমিকা পালন করে। ডাঃ জে পি বসু খরগোশের উপর ইনসুলিনের পরীক্ষা-নিরীক্ষা করতে গিয়ে একটি আকর্ষণীয় পর্যবেক্ষণ লক্ষ্য করেছিলেন। তিনি দেখেন যে ইনসুলিনের প্রভাব প্রাণীর রঙের সঙ্গে ঘনিষ্ঠভাবে সম্পর্কিত। ইনসুলিন আবিষ্কারের মাত্র দুই বছর পর, ১৯২৩ খ্রিস্টাব্দের শুরুর দিকে ডাঃ বসু ভারতে প্রথম ইনসুলিনের প্রয়োগ করেন। তিনি কলকাতার স্কুল অব ট্রপিক্যাল মেডিসিনে গবেষণা করাকালীন কুমুদিনী নামক ১২ বছরের এক বালিকার উপর ইনসুলিনের প্রথম সফল প্রয়োগ করেন। সেই বছরেরই ডিসেম্বরে একটি জার্নালে তিনি ইনসুলিনের উৎপাদন, সংরক্ষণ পদ্ধতি, ক্রিয়া-পদ্ধতি, ইনসুলিন ব্যবহারের লক্ষণ ইত্যাদি বিষয়ে একটি নিবন্ধ লেখেন। তিনি সেই প্রবন্ধে তাঁর নিজের উপর করা একটি পরীক্ষার ফলাফল সহ ডায়াবেটিসবিহীন ব্যক্তিদের উপর ইনসুলিনের প্রভাব ব্যাখ্যা করেছিলেন। ১৯২৮ খ্রিস্টাব্দে তিনি ব্যাখ্যা করেন যে ডায়াবেটিসের চিকিৎসা হিসাবে ইনসুলিন প্রয়োগের পরেই রক্তে শর্করার পরিমাণ গুরুত্বপূর্ণ ভাবে বৃদ্ধি পায়। তিনি ভারতীয়দের মৌলিক বিপাক, ধমনী এবং শিরার রক্তে শর্করার পার্থক্য, ইনসুলিন অ্যানাফিল্যাক্সিস, প্রোটামাইন জিঙ্ক ইনসুলিন, ডায়াবেটিস এবং হাইপোগ্লাইসেমিয়ার চিকিৎসায় ভিটামিন-বি-এর ভূমিকা সহ ডায়াবেটিস সম্পর্কিত বেশ কয়েকটি বিষয়ে ধারাবাহিকভাবে কাজ করেছিলেন। তিনি ডায়াবেটিস টাইপ-১ এ আক্রান্ত শিশুদের শারীরিক পরিবর্তন সম্পর্কে বিস্তারিত ব্যাখ্যা করেন। তিনি হ্যান্ডবুক অন ডায়াবেটিস মেলিটাস এন্ড ইটস মডার্ন ট্রিটমেন্ট নামক একটি বই লেখেন।
লাহকম্যান রায়ম্বুই
লাহকম্যান রায়ম্বুই মেঘালয়ের ইউনাইটেড ডেমোক্র্যাটিক পার্টির রাজনীতিবিদ। তিনি ২০০৮ সালে মেঘালয় বিধানসভা নির্বাচনে ওয়ার জৈন্তিয়া বিধানসভা কংগ্রেস পার্টি থেকে এবং ২০১৮ সালেআমলরেম নির্বাচনী এলাকা থেকে ইউনাইটেড ডেমোক্র্যাটিক পার্টির প্রার্থী হিসাবে নির্বাচিত হয়েছিলেন। তিনি ২০১৩ সাল থেকে কনরাড সাংমা মন্ত্রকের সীমান্ত অঞ্চল উন্নয়ন, শিক্ষা, বন ও পরিবেশ মন্ত্রী।
সহশিক্ষা কার্যক্রম
থাম্ব|সহশিক্ষা কার্যক্রম। সহশিক্ষা কার্যক্রম হলো শিক্ষার্থীদের দ্বারা পরিচালিত উন্নয়নমূলক কার্যক্রম, যা স্কুল, কলেজ বা বিশ্ববিদ্যালয় শিক্ষার সাধারণ পাঠ্যক্রমের অতিরিক্ত হিসেবে বিবেচিত হয়। অধিকাংশ ক্ষেত্রেই এগুলো স্বেচ্ছাসেবাভিত্তিক (বাধ্যতামূলক নয়), সামাজিক, জনহিতকর এবং সমবয়সী শিক্ষার্থীদের দ্বারা পরিচালিত। শিক্ষার্থী এবং কর্মীরা কর্তৃপক্ষের পৃষ্ঠপোষকতায় এই ক্রিয়াকলাপ পরিচালনা করে, যদিও শিক্ষার্থীদের স্বাধীন নেতৃত্বে পরিচালিত দেয়ালিকা, ম্যাগাজিনের মতো উদ্যোগও দেখা যায়। কখনও কখনও প্রতিষ্ঠান প্রধান এবং শিক্ষকরাও শিক্ষার্থীদের সাথে এসকল কর্মকাণ্ডে অংশ নিয়ে থাকেন।
অংশগ্রহণের উপকারিতা
যুক্তরাষ্ট্রের ন্যাশনাল লম্বিটুডিনাল স্টাডি অফ অ্যাডোলেসেন্ট হেলথ পরিচালিত স্কুলের শিক্ষার্থীদের উপর একটি সমীক্ষায় দেখা যায় যে মার্কিন যুক্তরাষ্ট্রে সত্তর শতাংশ কিশোর কিশোরী কোনো না কোনো সহশিক্ষা কার্যক্রমের সাথে জড়িত।
আরো কিছু গবেষণা দেখায়, সহশিক্ষা কার্যক্রমে জড়িত শিক্ষার্থীদের মধ্যে ঝরে পড়ার হার কম, অপরাধমূলক কর্মকাণ্ডের সম্ভাবনাও বেশ কম এবং উচ্চতর শিক্ষাক্ষেত্রে সাফল্যের জন্য প্রয়োজনীয় উপস্থিত। তাছাড়া বিদ্যালয়ের নিয়মিত কাজে সাফল্য ও অর্জনের হারও এদের ভেতর বেশি। উল্লেখ্য এর সবথেকে ভালো সুফল হলো পারস্পরিক যোগাযোগ এবং সম্পর্কের ক্ষেত্রে আরও দক্ষ করে তোলা এবং শিক্ষার্থীদের মধ্যে অসামাজিক আচরণের প্রবণতা কমানো।
বিদ্যালয়ের সহশিক্ষা সংগঠনে এবং তার কার্যক্রমে জড়িত থাকা বিকাশমান প্রজন্মের জন্য বেশ উপকারী। উদাহরণস্বরূপ, বিদ্যালয়ের সহশিক্ষা সংগঠনগুলো নতুন সম্পর্ক তৈরি এবং বাড়তি জীবনমুখী শিক্ষার জন্য একটি ভালো প্লাটফর্ম তৈরি করতে পারে, যা একাধিক শিক্ষার্থী দলের ওপর ইতোমধ্যে পরিচালিত গবেষণায় নিশ্চিত হওয়া গেছে। সহশিক্ষা কার্যক্রমের সাথে জড়িত প্রতিবন্ধী শিক্ষার্থীদের ওপর পরিচালিত গবেষণা থেকে জানা যায় যে তাদের সক্রিয় বন্ধুদল সহশিক্ষা কার্যক্রমে জড়িত না থাকাদের তুলনায় অনেক বড়। জাতিগতভাবে সংখ্যালঘু এবং অভিবাসী কিশোর-কিশোরীদের সাথে একই রকম গবেষণায় এর প্রমাণ পাওয়া গেছে যে, প্রথম এবং দ্বিতীয় প্রজন্মের সংখ্যালঘু কিশোর-কিশোরীরা তুলনামূলকভাবে কম বন্ধুবৎসল ছিল এবং তাদের সম্পর্কে জড়িত হবার প্রবণতাও কম। সেক্ষেত্রে সহশিক্ষা কার্যক্রম সামাজিকীকরণকে দ্রুত ও বেগবান করেছে। এভাবে পাঠ্যক্রমের বাইরের কার্যকলাপে জড়িত থাকা শিক্ষার্থীদের বন্ধুত্ব তৈরির সুযোগ বাড়িয়ে দেয়। এছাড়াও, সহশিক্ষা কার্যক্রম পরিবারের কর্মজীবী সদস্যদের ব্যস্ত থাকাকালীন তাদের সন্তানদের একটি নিরাপদ পরিবেশ সরবরাহ করতে পারে। এটি পিতামাতাকে সমস্ত কাজের পর্যাপ্ত সময় পাওয়ার সুযোগ দেয় এবং শিশুকে শিক্ষামূলক বা ক্রীড়া কার্যক্রমে অংশ নেয়ার সুযোগ দেয়। তদুপরি, সহশিক্ষা কার্যক্রম আত্মনিয়ন্ত্রণ ও স্বশিক্ষিত হবার সুযোগ বাড়ায়, তা বিদ্যালয় কিংবা বিদ্যালয়ের বাইরে যেখানেই অনুষ্ঠিত হোক না কেন। তেমনি স্কুল ভিত্তিক সহশিক্ষা কার্যক্রম জড়িত কিশোরীরা তুলনামূলকভাবে বেশি আত্ম-সম্মানের অধিকারী হয়। সামগ্রিক গবেষণা থেকে এর পর্যাপ্ত প্রমাণ পাওয়া যায় যে, ক্রীড়া, ক্লাব কিংবা বিদ্যালয়ভিত্তিক অনুষ্ঠান - যেকোনো সহশিক্ষা কার্যক্রমের সাথে জড়িত থাকাই অংশগ্রহণকারীদের ওপর ইতিবাচক প্রভাব রাখে।
পাঞ্জাব জেলা
পাঞ্জাব জেলা আফগানিস্তানের বামিয়ান প্রদেশের কেন্দ্রীয় অংশে অবস্থিত একটি জেলা। পাঞ্জাব শহরটি হচ্ছে জেলাটির রাজধানী শহর। পাঞ্জাবের পাঁচটি উপত্যকা রয়েছে (দারাই সিয়া, দারাই নার্গিস, দারাই দারাই মাহরেতুপুস, দারাই ঘুপগুরি এবং দারাই তাকুয়াব-বার্গ), জেলার কেন্দ্রস্থলে ৫টি উপত্যকা দিয়ে পানি সরবরাহ হয়ে থাকে। এখানকার জনসংখ্যা সকল মানুষই হাজারা সম্প্রদায়ের।
মদন বাউরি (মন্ত্রী)
মদন বাউরি একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৮২ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় ইঁদপুরের বিধায়ক হিসেবে দায়িত্ব পালন করেছেন।  তিনি ১৯৯২ সাল থেকে ১৯৯৫ সাল পর্যন্ত পশ্চিমবঙ্গ সরকারের অসামরিক প্রতিরক্ষা দফতরের প্রতিমন্ত্রী হিসেবে দায়িত্ব পালন করেছেন। ২০০১ সালে তিনি সর্বভারতীয় তৃণমূল কংগ্রেসে যোগদান করেন। তিনি ২০১৫ সালের ১৬ সেপ্টেম্বর ৭৮ বছর বয়সে মৃত্যুবরণ করেন।
নিহিম ডি শিরা
নিহিম ডি শিরা মেঘালয়ের একজন ভারতীয় রাজনীতিবিদ এবং ন্যাশনাল পিপলস পার্টির সদস্য। শিরা পূর্ব গারো পাহাড়ের গানসাক আসন থেকে ২০১৪ সালে মেঘালয় বিধানসভার দ্বিতীয় মেয়াদের সদস্য।
টেম্পু
টেম্পু হচ্ছে ৪|চার চাকা বিশিষ্ট এক প্রকার ইঞ্জিনচালিত যাত্রিবাহী গাড়ি। এইধরনের গাড়িতে সাধারণত ১৪টি বসার স্থান থাকে। গাড়ির যাত্রি বসার স্থানে ১২ জন এবং গাড়ির চালকের সাথে ২ জন বসতে পারে। গাড়ির হেল্পার গাড়ির পিছনে উন্মুক্তভাবে দাড়িয়ে থাকেন এবং যাত্রিদের থেকে ভাড়া সংগ্রহ করে থাকেন। তবে যদি ভিতরে বসার জায়গা না থাকে তখন কিছু যাত্রিও হেল্পারের সাথে গাড়ির পিছনে দাড়িয়ে যাতায়াত করেন।
খুশব জেলা
খুশব জেলা পাকিস্তানের পাঞ্জাব প্রদেশে অবস্থিত একটি জেলা। জহরাবাদ হচ্ছে জেলাটির প্রধান সদর দপ্তর বা রাজধানী শহর। ঐতিহাসিক শহর খুশব এটির সীমানার মধ্যে অবস্থিত বলে জেলাটির নামকরণ খুশব করা হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯০৫,৭১১ জন, যেখানে শহুরে বসবাসকরী জনংসখ্যা ছিল প্রায় ২৪.৭৬%।
জেলাটিতে ৪টি তহসিল রয়েছে:
আ ক্ল্যাশ অব কিংস
আ ক্ল্যাশ অব কিংস (ইংরেজি: A Clash of Kings; বাংলা অনুবাদ: রাজাদের সংঘর্ষ) হল জর্জ আর. আর. মার্টিন রচিত মহাকাব্যিক ফ্যান্টাসি আ সং অব আইস অ্যান্ড ফায়ার উপন্যাস ধারাবাহিকের দ্বিতীয় খণ্ড। বইটি প্রথম প্রকাশিত হয় ১৯৯৮ সালের ১৬ নভেম্বর যুক্তরাজ্যে এবং পরে ১৯৯৯ সালে মার্চ মাসে যুক্তরাষ্ট্রে প্রকাশিত হয়। পূর্ববর্তী খণ্ড আ গেম অব থ্রোনস বইটির মত এই বইটিও ১৯৯৯ সালে শ্রেষ্ঠ কাল্পনিক উপন্যাসের জন্য লোকাস পুরস্কার জয় করে এবং শ্রেষ্ঠ উপন্যাসের জন্য নেবুলা পুরস্কারের মনোনয়ন লাভ করে। ২০০৫ সালের মে মাসে মেইশা মার্লিন জন হাউয়ির চিত্রাঙ্কনসহ বইটির একটি সীমিত সংস্করণ প্রকাশ করে।
উপন্যাসটি অবলম্বনে মার্কিন টেলিভিশন চ্যানেল এইচবিও তাদের টেলিভিশন ধারাবাহিক গেম অব থ্রোনস এর ২য় মৌসুম নির্মাণ করে।
সাত রাজ্যে
রাজা রবার্ট ব্যারাথিয়নের মৃত্যুর পর তার অবৈধ সন্তান জফ্রি এবং রাজার দুই ভাই রেনলি ও স্ট্যানিস ব্যারাথিয়ন ওয়েস্টেরসের সিংহাসনের দাবী করে। রব স্টার্ক নিজেকে 'উত্তরের রাজা' বলে ঘোষণা দেয় এবং ব্যালন গ্রেজয় নিজেকে আয়রন আইল্যান্ডের রাজা ঘোষণা করে উত্তরের পশ্চিম উপকূলে আক্রমণ চালায়। রবের ছোট ভাই ব্রান স্টার্ক জোজেন এবং মিরা রিড নামে দুই বন্ধু খোঁজে পায়।
প্রাচীরে
নাইট্‌স ওয়াচের একটি দল জানতে পারে যে ওয়াল্ডলিংসরা প্রাচীরের বাইরে মান্স রাইডারের অধীনে একত্রিত হচ্ছে। ওয়াচের সদস্যরা ফিস্ট অব দ্য ফার্স্ট মেন নামক প্রাচীন পর্বত-চূড়া দুর্গ পর্যন্ত অগ্রসর হয়। জেওর মোরমন্ট জন স্নো ও খোরিন হাফহ্যান্ডকে অন্যদের সাথে স্কিরলিং গিরিপথ দিয়ে অতিক্রম করতে আদেশ দেয়। সেখানে ওয়াইল্ডলিং যোদ্ধারা তাদের আক্রমণ করে। পরাজয় নিশ্চিত জেনে হাফহ্যান্ড স্নোকে আদেশ দেয় ওয়াইল্ডলিংদের সাথে অনুপ্রবেশ করে তাদের পরিকল্পনা জেনে নিতে। ওয়াইল্ডলিংরা তাদের বন্দী করে এবং জনকে তাদের দলে প্রবেশ করার ক্ষেত্রে খোরিনকে মারার দাবী করে। জন তার নেকড়ে ঘোস্টের সাহায্যে খোরিনকে হত্যা করে এবং সে জানতে পারে মান্স রাইডার ত্রিশ হাজার ওয়াইল্ডলিং, দানব ও অতিকায় হস্তী নিয়ে প্রাচীরের দিকে রওয়ানা হচ্ছে।
সরু সাগরের পাড়ে
ডিনেরিস টার্গেরিয়ান নাইট জোরাহ মোরমন্ট, তার কিছু অনুসারী ও তিনটি নতুন জন্ম নেওয়া ড্রাগনকে নিয়ে পূর্বে রওয়ানা হন। সে তার দলবল নিয়ে একটি সুরক্ষিত পথ ধরে কার্থ শহরে চলে যায়, যেখানে তার ড্রাগনগুলোর কারণে সে কুখ্যাত হয়ে ওঠে। কার্থ শহরের বাণিজ্য দলের সর্দার জারো জোহান দাক্সোস তাদের সাথে বন্ধুত্ব স্থাপন করলেও ডিনেরিস ওয়েস্টেরসে তার সিংহাসন দখলে তাদের সাহায্য পাবে না এমন ধারণা করে, কারণ সে তার একটি ড্রাগন চায়। সর্বশেষে ডিনেরিস কার্থ শহরের ওয়ারলকের পরামর্শ চাইলে সে তাকে কিছু দ্ব্যর্থ বিষয় দেখায় এবং তার জীবনের হুমকি দিলে ডিনেরিসের ড্রাগন ড্রোগন তাকে পুড়িয়ে ফেলে।
টেলিভিশনে উপযোগকরণ
আ সং অব আইস অ্যান্ড ফায়ার উপন্যাস ধারাবাহিকের প্রথম খণ্ডের সফলতার পরে আ ক্ল্যাশ অব কিংস অবলম্বনে এইচবিওর টেলিভিশন ধারাবাহিক গেম অব থ্রোনসের ২য় মৌসুম নির্মাণ করা হয়। ধারাবাহিকটির চিত্রায়ন শুরু হয় ২০১১ সালে জুলাইয়ে, এবং গেম অব থ্রোনস ২য় মৌসুমের ১ম পর্ব প্রচারিয় হয় ১ এপ্রিল, ২০১২।
মূল্যায়ন
পূর্ববর্তী উপন্যাসের মত আ ক্ল্যাশ অব কিংস উপন্যাসটিও সমাদৃত হয়। দ্য ডালাস মর্নিং নিউজের ডরম্যান শিন্ডলার বলেন, "এই বিশেষ উপধরনের মধ্যে এটি অন্যতম সেরা একটি কাজ", এবং প্রশংসা করে বলেন, "মার্টিনের উপন্যাসে আবিষ্কৃত এই নতুন পৃথিবী ও সংস্কৃতির সমৃদ্ধতা কল্পকাহিনীর চেয়ে মধ্যযুগীয় ইতিহাসের অনুভূতি প্রদান করে।"
৯৩ নং ওয়ার্ড, কলকাতা পৌরসংস্থা
ওয়ার্ড নং ৯৩, কলকাতা পৌরসংস্থা ভারতীয় রাজ্য এর পশ্চিমবঙ্গ এর কলকাতার কলকাতা পৌরসংস্থার বরো নং ১০ এর একটি প্রশাসনিক বিভাগ। দক্ষিণ কলকাতায় যে  অংশগুলি আচ্ছাদন করে - ঢাকুরিয়া (দক্ষিণাপণ), যোধপুর পার্ক, লেক গার্ডেনস ও যাদবপুর (সাউথ সিটি-বিক্রমগড়-পোদ্দার নগর)।
ভূগোল
৯৩ নং ওয়ার্ডের সীমানাঃ উত্তরে পূর্ব রেলওয়ের বজ বজ শাখার রেল লাইন দ্বারা ; পূর্ব দিকে গড়িয়াহাট রোড (দক্ষিণ) এবং রাজা সুবোধ চন্দ্র মল্লিক রোড; দক্ষিণে যাদবপুর সেন্ট্রাল রোড, প্রিন্স গোলাম হোসেন শাহ রোড এবং প্রিন্স আনোয়ার শাহ রোড; এবং পশ্চিমে ডাক্তার দৌদার রহমান রোড এবং প্রিন্স গোলাম মো. শাহ রোড দ্বারা।
নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্র এর একটি অংশ।
কোফুন যুগ
কোফুন যুগ (古墳時代) বলতে জাপানের ইতিহাসে আনুমানিক ২৫০ থেকে ৫৩৮ খ্রিষ্টাব্দ পর্যন্ত সময়কালকে বোঝায়। এটি য়ায়োই যুগের পরবর্তী যুগ। সমসাময়িক ধ্বংসাবশেষ থেকে যে বিশেষ প্রকার সমাধিস্তূপের চিহ্ন পাওয়া গেছে, তাদের নামানুসারে এই যুগের নামকরণ হয়েছে। কোফুন যুগ এবং তার পরবর্তী আসুকা যুগ দুটিকে অনেক সময়ে একত্রে য়ামাতো যুগ বলা হয়।
আসুকা যুগ থেকে কোফুন যুগকে পৃথক করা হয় সাংস্কৃতিক বৈশিষ্ট্যের নিরিখে। কোফুন যুগে জাপানে একটি সমৃদ্ধ শিন্তো সংস্কৃতির নিদর্শন পাওয়া গেছে যেগুলি বৌদ্ধধর্মের আবির্ভাব অপেক্ষা প্রাচীন। রাজনৈতিক ক্ষেত্রে শক্তিশালী এক গোষ্ঠীর নেতা হনশুর পশ্চিমাংশ ও কিউশুর উত্তরার্ধ অধিকার করে জাপানের রাজবংশ প্রতিষ্ঠা করেন। তানেগাশিমায় প্রাপ্ত কোফুন সমাধিক্ষেত্র এবং য়াকুশিমায় প্রাপ্ত দুটি প্রাচীন শিন্তো মন্দিরের অবস্থান থেকে ধারণা করা হয় এই দ্বীপগুলি সম্ভবত য়ামাতো রাজ্যের দক্ষিণ সীমার নির্দেশক। অন্যদিকে রাজ্যটির সম্ভাব্য উত্তর সীমা ছিল বর্তমান নিইগাতার তাইনাই অঞ্চল পর্যন্ত। এখান থেকে য়ামাতো রাজ্যের প্রশাসকদের ঘনিষ্ঠ জনৈক ব্যক্তির সমাধিস্তূপ আবিষ্কার হয়েছে।
ঊর্ধ্বলোক
ঊর্ধ্বলোক (ऊर्ध्वलोक; "জগতের উপরের লোক"), হিন্দু পুরাণ অনুসারে সাতটি লোক বা জগৎ। বিষ্ণুপুরাণে তাদের বিস্তারিত ব্যাখ্যা পাওয়া যায়।
তিনটি সর্বোচ্চ লোক, জন, তপ ও সত্যলোককে দৃঢ় শৈলীতে সংযোগ করা হয়েছে।অপরদিকে মহর্লোক কিছুটা নিম্নে রয়েছে; কারণ কল্পের শেষে এটি নির্জন হয়ে গেলেও কখনও ধ্বংস হয়না।
চিকিৎসক
চিকিৎসক বা ডাক্তার হলেন একধরনের স্বাস্থ্য সেবা প্রদায়ক, যাঁদের পেশা (অর্থাৎ চিকিৎসাবিদ্যা বা ডাক্তারী) হল শারীরিক বা মানসিক রোগ, আঘাত বা বিকারের নিরীক্ষণ, নির্ণয় ও নিরাময়ের দ্বারা মানুষের স্বাস্থ্য বজায় রাখা বা পুনর্বহাল করা। এঁদের মধ্যে কেউ যদি কোন বিশেষ প্রকারের রোগ (যেমন স্নায়ুরোগাদি, মধুমেহ, হৃদরোগ ইত্যাদি) বা রোগী (যেমন শিশু, পোয়াতি, বৃদ্ধ ইত্যাদি) বা চিকিৎসাপদ্ধতির (যেমন স্নায়ুশল্যচিকিৎসা, ফিজিওথেরাপি ইত্যাদি) চর্চার প্রতি নিবিষ্ট হন তাদের সেই রোগ বা রোগীপ্রকার বা পদ্ধতির বিশেষজ্ঞ বা স্পেশালিস্ট বলা হয়। অন্যরা যাঁরা ব্যক্তিকেন্দ্রিক, পরিবারকেন্দ্রিক, জনগোষ্ঠীকেন্দ্রিক ইত্যাদি বিভিন্ন ভিত্তিতে, বয়স রোগ নির্বিশেষে, ক্রমান্বয়ে বা সর্বতোভাবে সাধারণ মানুষের নানারকম রোগবিকারাদির সাধারণ চিকিৎসা করে থাকেন তাদের জেনারাল প্র্যাক্টিশনার বলা হয়। চিকিৎসার সঠিক ব্যবহার শুধু চিকিৎসাবিজ্ঞানের বুনিয়াদী পঠনভিত্তিক জ্ঞানের উপরেই নির্ভর করে না, বরং এর কার্যকারিতা ও প্রচলন প্রায় সম্পূর্ণরূপেই নির্ভর করে এই বিজ্ঞানকে পরিশীলিতভাবে প্রয়োগ করবার তথা ফলিত কলাবিদ্যায় পারদর্শীতার উপর। । চিকিৎসকরা স্বাস্থ্য সেবার অন্যান্য পেশাদারী ব্যক্তিদের (যথাঃ নার্স,পরীক্ষাগারের কর্মী, ঔষধশিল্পের সাথে জড়িত ফার্মাসিস্ট ও কেমিস্ট, মেডিক্যাল রিপ্রেসেন্টেটিভ ইত্যাদি) সাথেও অত্যন্ত নিবিড়ভাবে জড়িত।
ঊর্ধ্বলোক
ভূলোক
পৃথিবীলোক বা ভূ-লোকের ('ভু' অর্থ 'পৃথিবী' এবং 'লোক' অর্থ পৃথিবীর পৃষ্ঠ) মহাসাগর, পর্বত ও নদীগুলি বোঝার জন্য, যতদূর পর্যন্ত স্থান সূর্য ও চন্দ্রের উজ্জ্বল রশ্মি দ্বারা আলোকিত হয় ও যতদূর স্থান পর্যন্ত তাদের আলো প্রসারিত হয় তাকে ভূ-লোক বলা হয়। সূর্য ও চাঁদ, ব্যাস ও পরিধি উভয় ক্ষেত্রেই, আকাশ (ভুবঃ-লোক), গ্রহ বা স্বর্গলোক পর্যন্ত একইসাথে আলো বিকিরণ করে ।
চিকিৎসক
চিকিৎসকের প্রকারভেদ
চিকিৎসকদের প্রধানত দুইটি দলে ভাগ করা যায়: প্রাথমিক চিকিৎসা সেবা প্রদানকারী চিকিৎসক এবং বিশেষায়িত চিকিৎসা সেবা প্রদানকারী বিশেষজ্ঞ চিকিৎসক।
ঊর্ধ্বলোক
ভুবর্লোক
যে অঞ্চলে সিদ্ধ এবং অন্যান্য মহাকাশীয় প্রাণীরা চলাচল করে, সেটি হল পৃথিবীর বায়ুমণ্ডলীয় লোক যা মহাকাশকে ধারণ করে।ভুবর্লোক হল সৌরজগতের তারা,ধূমকেতু,নক্ষত্র ও গ্রহসমূহের বিচরণ ক্ষেত্র।
চিকিৎসক
প্রাথমিক সেবাপ্রদানকারী চিকিৎসক
একজন প্রাথমিক সেবাপ্রদানকারী চিকিৎসক গুরুতর নয় এমন স্বাস্থ্য সমস্যা বা রোগের চিকিৎসা করেন, স্বাস্থ্য-সম্পর্কিত প্রশ্নাদির উত্তর প্রদান করেন, স্বাস্থ্য পরীক্ষা (চেক-আপ) করেন, নিয়মমাফিক ডাক্তারি পরীক্ষা (যেমন রক্তে গ্লুকোজ বা কোলেস্টেরলের মাত্রা) সম্পাদন করেন, প্রয়োজন হলে বিশেষজ্ঞ চিকিৎসকের প্রতি রোগীকে নির্দেশনা দান করেন এবং কোনও ব্যক্তির চিকিৎসা-সংক্রান্ত নথি-বিবরণী গুছিয়ে রাখতে সাহায্য করেন। ইংরেজিতে এদেরকে "প্রাইমারি কেয়ার ফিজিশিয়ান" (Primary care physician, সংক্ষেপে PCP) বলা হয়।
ঊর্ধ্বলোক
স্বর্গলোক
সূর্য ও ধ্রুবের মধ্যবর্তী ব্যবধান চৌদ্দ লক্ষ লিগ (সাত লক্ষ যোজন) প্রসারিত যেখানে দেবগণ তাদের রাজা ইন্দ্রের সাথে দেবীগণ সহ বসবাস করেন। একে স্বর্গ বলা হয়, পাশাপাশি কিছু পুরাণে স্বর্গলোককে সৌরজগতের সমান মনে করা হয়।।
চিকিৎসক
প্রাথমিক সেবাপ্রদানকারী চিকিৎসক
প্রাথমিক সেবাপ্রদানকারী চিকিৎসকদেরকে আবার কয়েকটি উপদলে ভাগ করা যায়, যথা - সাধারণ চিকিৎসক, পারিবারিক চিকিৎসক, অন্তররোগ বিশেষজ্ঞ, শিশুরোগ বিশেষজ্ঞ এবং জরারোগ বিশেষজ্ঞ।
ঊর্ধ্বলোক
মহর্লোক
ধ্রুবের উপরে, দশ মিলিয়ন লিগ (পাঁচ মিলিয়ন যোজন) দূরত্বে সাধু বা মহর্লোক গ্রহ রয়েছে, যার বাসিন্দারা এক কল্প বা ব্রহ্মার দিন পর্যন্ত বাস করেন। মহর্লোকের বিস্তৃতি এক কোটি যোজন বা বার কোটি কিলোমিটার পরিমিত।
জনলোক
মহর্লোকের দ্বিগুণ দূরত্বে ও তার উপরে জনলোক অবস্থিত, যেখানে সনন্দন (চার কুমার) এবং ব্রহ্মার অন্যান্য শুদ্ধ চিত্তের পুত্রেরা বাস করেন। এছাড়া জনলোকে নৃসিংহদেবও বাস করেন বলে কেউ কেউ বলে থাকেন।মহাকাশে জনলোকের বিস্তৃতি দুই কোটি যোজন বা চব্বিশ কোটি কিলোমিটার পরিমিত।
চিকিৎসক
পারিবারিক চিকিৎসক
একজন পারিবারিক চিকিৎসক সাধারণত শিশু, কিশোর, প্রাপ্তবয়স্ক, বৃদ্ধ, সব বয়সের ও লিঙ্গের ব্যক্তিদের চিকিৎসা করেন। এদেরকে ইংরেজিতে "ফ্যামিলি প্র্যাকটিস ফিজিশিয়ান" (Family practice physician) বা "ফ্যামিলি মেডিসিন ডক্টর" (Family medicine doctor) বলা হয়। সাধারণত একজন সাধারণ চিকিৎসক পারিবারিক চিকিৎসাবিজ্ঞান বিষয়ে দেশভেদে তিন বছর বা তারও বেশি সময়কাল ধরে বিশেষ প্রশিক্ষণ লাভ করে পারিবারিক চিকিৎসকের সনদ বা উপাধি লাভ করেন। সাধারণত পারিবারিক চিকিৎসকেরা একই পরিবারের বিভিন্ন বয়স ও লিঙ্গের সদস্যদের নিয়মিত প্রাথমিক সেবা প্রদান করেন, ফলে পরিবারের সদস্যদের সাথে তার এক ধরনের দীর্ঘমেয়াদী সম্পর্ক গড়ে ওঠে। পারিবারিক চিকিৎসক একক ব্যক্তির রোগের ইতিহাসের পাশাপাশি সমগ্র পরিবারের রোগের ইতিহাসের, বিশেষ করে পুনরাবৃত্ত রোগের ইতিহাস সম্পর্কে জ্ঞানলাভ করেন। ফলে পরিবারের সবার অধিকতর সর্বাত্মক সেবাগ্রহণের সুযোগ সৃষ্টি হয়।
ঊর্ধ্বলোক
তপলোক
জনলোকের চতুর্গুণ দূরত্বে ও তদুর্ধ্বে, শেষ দুটির মধ্যে তপলোক (তপস্যার লোক) অবস্থিত। সেখানে বৈভ্রাজ নামক অমর সাধু ও দেবতারা বসবাস করেন। তারা অত্যন্ত জ্ঞানী, শুদ্ধ এবং আলোকিত হওয়ার ফলে মহাবিশ্বের যে কোন লোকে সহজেই ভ্রমণ করতে পারেন। তপোলোকের ঊর্ধ্বতম সত্যলোক নামক গ্রহলোক ব্রহ্মাণ্ডের ধ্বংস হওয়া পর্যন্ত বিদ্যমান থাকে ।মহাকাশে তপলোকের বিস্তৃতি তিন কোটি যোজন বা ছত্রিশ কোটি কিলোমিটার পরিমিত।
চিকিৎসক
অন্তররোগ বিশেষজ্ঞ
একজন অন্তররোগ বিশেষজ্ঞ একজন পারিবারিক চিকিৎসকের মতো প্রায় একই দায়িত্ব পালন করেন, তবে অন্তররোগ বিশেষজ্ঞরা কেবলমাত্র প্রাপ্তবয়স্কদের চিকিৎসাসেবা প্রদান করেন। এদেরকে ইংরেজিতে "ইন্টার্নাল মেডিসিন ফিজিশিয়ান" (Internal medicine physician) বা "ইন্টার্নিস্ট" (Internist) বলে ডাকা হয়। যদিও পারিবারিক চিকিৎসকেরাও প্রাপ্তবয়স্কদের প্রাথমিক চিকিৎসাসেবা প্রদান করতে পারেন, তাদের সাথে অন্তররোগ বিশেষজ্ঞের মধ্যে তাৎপর্যপূর্ণ পার্থক্য আছে। অন্তররোগ বিশেষজ্ঞরা সাধারণ চিকিৎসার পাশাপাশি চিকিৎসাবিজ্ঞানের বিশেষায়িত উপক্ষেত্রগুলি সম্পর্কেও প্রাথমিক প্রশিক্ষণ লাভ করতে পারেন। অন্যদিকে পারিবারিক চিকিৎসকেরা অপেক্ষাকৃত ব্যাপকতর ও অগভীর প্রশিক্ষণ লাভ করেন এবং তারা রোগ প্রতিরোধ ও সুস্বাস্থ্য বজায় রাখার উপর বেশি জোর দেন।
ঊর্ধ্বলোক
সত্যলোক
সত্যলোক প্রাকৃত জগতের সর্বোচ্চ স্বর্গীয় গ্রহলোক। এটিকে ব্রহ্মলোকও বলা হয় যেখানে ব্রহ্মা ও তাঁর সহধর্মিণী সরস্বতী বাস করেন। তপোলোকের ছয়গুণ দূরত্ব (বা বারো কোটি, একশ বিশ মিলিয়ন লিগ উর্ধ্বে) সত্যলোক অবস্থিত। এখানে সমস্ত জ্ঞান পাওয়া যায় এবং এর বাসিন্দারা কখনও মারা যায় না, বৃদ্ধ হয় না, অসুস্থ হয় না, ব্যথা এবং উদ্বেগপ্রাপ্ত হয় না। পুরাণ মতে,মহাকাশে সত্যলোকের বিস্তৃতি পাঁচ কোটি যোজন বা ষাট কোটি কিলোমিটার পরিমিত।
চিকিৎসক
শিশুরোগ বিশেষজ্ঞ
শিশুরোগ বিশেষজ্ঞরা জন্ম থেকে কিশোর বয়স পর্যন্ত ব্যক্তিদের প্রাথমিক চিকিৎসা সেবা প্রদান করেন। এদেরকে ইংরেজিতে "পিডিয়াট্রিশিয়ান" (Pediatrician) বলে। তারা বাচ্চা ও শিশুদের সুস্থতা পরীক্ষার জন্য সাক্ষাৎ দিয়ে থাকেন, বিদ্যালয় ও শিশু-কিশোর ক্রীড়াক্ষেত্রে স্বাস্থ্য পরীক্ষা করেন, শৈশবকালীন টিকাপ্রদান সেবা প্রদান করেন, বাচ্চা ও শিশুদের রোগ প্রতিরোধে পরামর্শ প্রদান করেন এবং তাদের বিভিন্ন রোগ ও জখমের চিকিৎসা করেন।
জরারোগ বিশেষজ্ঞ
জরারোগ বিশেষজ্ঞরা বৃদ্ধ প্রাপ্তবয়স্ক ব্যক্তিদের প্রাথমিক চিকিৎসা সেবা প্রদানে নিয়োজিত। তাদেরকে ইংরেজিতে "জেরিয়াট্রিক মেডিসিন ডক্টর" (Geriatric medicine doctor) বা "জেরিয়াট্রিশিয়ান" (Geriatrician) বলা হয়। জরারোগ বিশেষজ্ঞরা সাধারণত পারিবারিক চিকিৎসক বা অন্তররোগ বিশেষজ্ঞ হিসেবে কর্মজীবন শুরু করেন এবং পরবর্তীতে মানুষের বৃদ্ধ হবার প্রক্রিয়া, বৃদ্ধ প্রাপ্তবয়স্কদের জন্য রোগপ্রতিরোধমূলক সেবা, ঐসব ব্যক্তিদের বিভিন্ন রোগ ও অসুস্থতা নির্ণয় ও চিকিৎসা প্রদান, ইত্যাদি বিষয়ে অতিরিক্ত প্রশিক্ষণ লাভ করেন।
ব্যুৎপত্তি
লাতিন ভাষায় মেডিকাস শব্দ থেকে ("আরোগ্য লাভে সক্ষম," "যিনি যত্ন নেন, আরোগ্য") চিকিৎসক শব্দের উৎপত্তি হয়েছে। পারিভাষিক শব্দ হিসেবে এটি ফরাসী ভাষায় আরবি طبيب (তাবিব) শব্দের মাধ্যমে অনুপ্রবেশ ঘটেছে।
প্রেরণা
বর্তমানকালে একজন চিকিৎসক মূলতঃ চারটি প্রধান কারণে এ পেশায় অংশগ্রহণ করে থাকেন।
শিখন ও প্রশিক্ষণ
সাধারণতঃ চিকিৎসা সংক্রান্ত শিক্ষাগ্রহণ এবং জীবিকানির্বাহে চিকিৎসকদের কর্মপন্থা বিশ্বের বিভিন্ন প্রান্তে বিভিন্ন রূপ হয়ে থাকে।
প্রধানত বিশ্ববিদ্যালয় কর্তৃপক্ষই চিকিৎসা শাস্ত্র বিষয়টি নিয়ন্ত্রণ করে থাকে। সকল উন্নত দেশসমূহে চিকিৎসা বিদ্যাগ্রহণের পর্যায় মূলতঃ তৃতীয়-ধাঁপে হয়ে থাকে। প্রতিষ্ঠান হিসেবে চিকিৎসা বিদ্যালয় কিংবা চিকিৎসা মহাবিদ্যালয়গুলো কোন একটি বিশ্ববিদ্যালয়ের সাথে সম্পৃক্ত থাকে। মাধ্যমিক বিদ্যালয় কিংবা উচ্চ মাধ্যমিক পাঠ শেষে ও প্রয়োজনীয় যোগ্যতা পূরণসাপেক্ষে তীক্ষ্ণ ধী-শক্তির অধিকারী শিক্ষার্থীকে প্রতিযোগিতামূলক ভর্তি পরীক্ষায় অবতীর্ণ হতে হয়। উত্তীর্ণরাই পরবর্তীকালে স্নাতক-পূর্ব পড়াশোনা হিসেবে চিকিৎসা বিদ্যায় অংশগ্রহণ করতে হয়। এ প্রশিক্ষণ বছরের শুরুতেই অথবা কয়েক বছর পর হতে পারে।
সাধারণতঃ শিক্ষা পাঠ্যক্রম সম্পাদনের জন্য পাঁচ থেকে ছয় বছরের প্রয়োজন পড়ে। বিজ্ঞান বিভাগের শিক্ষার্থীরাই চিকিৎসা বিদ্যা অধ্যয়ন করে থাকেন। তারপরও মৌলিকভাবে চিকিৎসা সংক্রান্ত জ্ঞান অর্জনের জন্য আইন-কানুন এবং বিশ্ববিদ্যালয় কর্তৃপক্ষের উপর নির্ভর করে পাঁচ থেকে আট বৎসর সময় ব্যয়িত হয়।
প্রাথমিক স্তরের শিক্ষাগ্রহণ অর্থাৎ চিকিৎসা শাস্ত্র স্নাতক ডিগ্রী অর্জন শেষে পূর্ণাঙ্গভাবে নিবন্ধনকার্য সম্পাদনের জন্য সাধারণতঃ এক থেকে দুই বছর অভিজ্ঞ ও বিশেষজ্ঞ চিকিৎসকের তত্ত্বাবধানে ডাক্তারী বিদ্যা চর্চার প্রয়োজন পড়ে। এ সময়কালকে ইন্টার্নশীপ কিংবা ফাউন্ডেশন বছর নামে যুক্তরাজ্যে উল্লেখ করা হয়। বিশ্বের অন্যত্র এটি শর্তসাপেক্ষে নিবন্ধন নামে অভিহিত হয়ে থাকে। কিছু নিয়ম-কানুন সংযুক্ত করে মার্কিন যুক্তরাষ্ট্রে এর সাথে আবাসিক চর্চার বিষয়টিও যুক্ত করে থাকে।
চিকিৎসা কার্যপরিচালনার অধিকার অর্জনের লক্ষ্যে নির্দিষ্ট বিশ্ববিদ্যালয় প্রশাসন স্নাতক ডিগ্রী অর্জনকারীকে চিকিৎসা সনদ প্রদান করে। এরফলেই তিনি দেশের প্রচলিত আইন মোতাবেক বৈধ কিংবা নিবন্ধিত চিকিৎসক হিসেবে পরিচিত হন। কিছু কিছু দেশে বৈধ কিংবা নিবন্ধিত চিকিৎসক হিসেবে পরিচিতির জন্য ইন্টার্নশীপ অথবা শর্তসাপেক্ষে নিবন্ধনের প্রয়োজন পড়ে।
আইন-কানুন
কিছু আইনে (যেমনঃ সিঙ্গাপুর) চিকিৎসক তার শিক্ষাগতযোগ্যতা প্রদর্শনের লক্ষ্যে ডক্টর পদবী পত্র যোগাযোগ কিংবা নেমকার্ডে তুলে ধরতে পারেন। এমনকি তিনি যদি স্নাতক পর্যায়েও ডাক্তারী বিদ্যায় উত্তীর্ণ হয়ে থাকেন তাহলেও তিনি এ যোগ্যতার অধিকারী হবেন। কিন্তু অন্যান্য দেশে (যেমনঃ জার্মানি) ডক্টরেট পদবীধারীরাই কেবলমাত্র নিজেদেরকে ডাক্তার বা চিকিৎসক হিসেবে নিজের পরিচয় দেন।
যুক্তরাষ্ট্রে চিকিৎসাকে পেশা হিসেবে নেয়ার জন্য বিশেষ অনুমতিপত্র গ্রহণ করতে হয়। এছাড়া ইংরেজি ভাষাভাষী অন্যান্য দেশ বিশেষ করে যুক্তরাজ্য, আয়ার‍ল্যান্ডসহ কমনওয়েলথভূক্ত দেশে নিবন্ধন কার্যক্রম সম্পাদন করা আবশ্যক। লাইসেন্স কিংবা রেজিস্ট্রেশনের সমার্থক শব্দ হিসেবে স্পেনে colegiación, জাপানে ishi menkyo, নরওয়েতে autorisasjon, জার্মানিতে Approbation এবং গ্রীসে "άδεια εργασίας" শব্দ ব্যবহার করা হয়। ফ্রান্স, ইতালি এবং পর্তুগালে একজন সাধারণ চিকিৎসককে অবশ্যই ঔষধ প্রয়োগের লক্ষ্যে চিকিৎসার জন্য অর্ডার অব ফিজিশিয়ানের সদস্য হতে হয়।
দক্ষতা ও পেশাদারিত্ব পর্যবেক্ষণ
চিকিৎসকগণ তাদের পেশার প্রতি যথেষ্ট দায়িত্বশীল ও সময় সচেতন হয়ে থাকেন। তিনি চিকিৎসাবিদ্যায় তার সহজাত দক্ষতা ও পেশাদারিত্বের পরিচয় রোগীর কাছে দিয়ে থাকেন। তারপরও ছোটোখাটো চিকিৎসাজনিত ভুল-ভ্রান্তি, মদপান করাসহ অন্যান্য বিষয় সংক্রান্ত আলাপ-আলোচনা, ব্যক্তিগত সমস্যা ও সমালোচনায় তাদের পেশাদারী আচরণকে বিশ্বব্যাপী প্রশ্নবিদ্ধ করে তুলেছে। ২০০০ সালে রোগী-নিরাপদ আন্দোলন নামে সমালোচনাধর্মী একটি প্রতিবেদন প্রকাশিত হয়েছিল। মার্কিন যুক্তরাষ্ট্রে বেশকিছু প্রতিষ্ঠান চিকিৎসকদের কার্যকলাপ ও দক্ষতার বিষয়ে ধারাবাহিকভাবে নজরদারী করছে।
উপমহাদেশ
প্রচলিত চিকিৎসা পদ্ধতির পাশাপাশি আয়ুর্বেদ, ইউনানী চিকিৎসা এবং হোমিওপ্যাথির জনপ্রিয়তা বাংলাদেশ, ভারতে রয়েছে ও উত্তরোত্তর বৃদ্ধি পাচ্ছে। তারা জাতীয় চিকিৎসা নীতির আওতায় বিশ্বের বিভিন্ন দেশের ন্যায় উপমহাদেশেও বিখ্যাত হয়ে আছেন। বৈদ্য,কবিরাজ,হাকীম এবং হোমিওপ্যাথিক ডাক্তার ফিজিওথেরাপি চিকিৎসক নামেই স্ব-স্ব চিকিৎসা পদ্ধতিতে সংশ্লিষ্টরা পরিচিতি পেয়ে থাকেন।
ব্যাচেলর অব হোমিওপ্যাথিক মেডিসিন এন্ড সার্জারী (বিএইচএমএস), ব্যাচেলর অব আয়ুর্বেদ মেডিসিন এন্ড সার্জারী (বিএএমএস) ও(( ব্যাচ‌েলর অব ইউনানী ম‌েডিস‌িন এন্ড সার্জারী)) (ব‌িইউএমএস)ত‌িনটি পৃথক ডিগ্রীর প্রচলিত আছে। এছাড়াও চার বছর ম‌েয়াদ‌ে ডিপ্ল‌োমা ক‌োর্স কর‌ে তারা বৈধভাবে চিকিৎসা শাস্ত্র রোগীর উপর প্রয়োগ করেন ও নিজেদেরকে চিকিৎসক হিসেবে পরিচয় দেন। ফিজিওথেরাপি চিকিৎসা বিজ্ঞান খুবই গুরুত্বপূর্ণ শাখা। বিভিন্ন দেশে ফিজিওথেরাপি চিকিৎসার উপর ডিপ্লোমা, গ্রাজুয়েশন ও পোষ্ট গ্রাজুয়েশনসহ ডক্টরেট ডিগ্রী রয়েছে। ফিজিওথেরাপি চিকিৎসার মাধ্যমে শারীরিক অক্ষমতা ও ব‍্যথা জনিত সমস্যা থেকে দ্রুত আরোগ্য লাভ করা সম্ভব। যারা ফিজিওথেরাপি চিকিৎসা প্রদান করেন তারা ফিজিওথেরাপি চিকিৎসক,ওনারা বিশ্ববিদ্যালয়ের চিকিৎসা অনুষদ থেকে ফিজিওথেরাপি চিকিৎসা বিষয়ে পাঁচ বছর ( তত্ত্বীয় চার বছর  ও ইনটা্রন এক বছর) পড়াশোনা করেন। এ ছাড়া ও ফিজিওথেরাপি চিকিৎসকদের সহকারী হিসাবে সহায়তা করার জন্য ৩-৪ বছর মেয়াদি ডিপ্লোমা কোর্স রয়েছে। বাংলাদেশ, ভারত, পাকিস্তান সহ দক্ষিণ এশিয়ার এর চিকিৎসা চালু রয়েছে।
সানভোর সুলাই
সানভোর সুলাই মেঘালয়ের একজন ভারতীয় রাজনীতিবিদ। তিনি মেঘালয় বিধানসভার বর্তমান ডেপুটি স্পিকার। তিনি জাতীয়তাবাদী কংগ্রেস দলের সদস্য।
সেন্ট্রাল পার্ক (ভবন)
সেন্ট্রাল পার্ক হলো পশ্চিম অস্ট্রেলিয়ার পার্থ শহরের কেন্দ্রে অবস্থিত একটি ৫১তম তলা বিশিষ্ট অফিস ভবন। ভবনটির ছাদ সেন্ট জর্জ টেরাস এটির বেস থেকে ২২৬ মিটার (৭৪১ ফুট) এবং এর যোগাযোগের মাস্তুল ডগা থেকে ২৪৯ মিটার (৮১৭ ফুট) মাপেন। ১৯৯২ সালে নির্মাণ সমাপ্তির পরে ভবনটি পার্থের সবচেয়ে উচ্চতম ভবনের মর্যাদা লাভ করে। এটি বর্তমানে (২০১৪) অস্ট্রেলিয়ার নবম উচ্চতম ভবন।
ডিপার্টমেন্ট স্টোর
১৯৩০ সালের প্রথমদিকের হিসাবে বাড়িটি একটি ফয় এন্ড গিবসন ডিপার্টমেন্ট স্টোর করা ছিল যেটি স্থানীয়দের কাছে ফয়েজ হিসাবে পরিচিত ছিল।
রেল পরিবহনের ইতিহাস
থাম্ব|১৯২৪ সালে লাগুয়ালাডা স্টেশনে ট্রেন হতে ঘোড়ার গাড়িতে মালামাল স্থানান্তরের দৃশ্য। খ্রিস্টপূর্ব ষষ্ঠ শতকে প্রাচীন গ্রীসে রেল চলাচলের ইতিহাস সূচনা হয়েছিল।
প্রধানত লাইনের উপাদান এবং ব্যবহৃত চাকলশক্তির উপর ভিত্তি করে একাধিক পর্যায়ে এটিকে ভাগ করা যেতে পারে।
প্রাচীন ব্যবস্থা সমূহ
প্রায় ৬০০ খ্রিস্টপূর্ব থেকে গ্রীসের কোরিন্থের ইসথমাস প্রদেশ জুড়ে  ৬ থেকে ৮.৫ কিলোমিটার দীর্ঘ  ডিওলকস নামক পাকা ট্রাকের রাস্তা ছিল যেখান দিয়ে  নৌকা পরিবহনের প্রমাণ পাওয়া যায়।     মানুষ অথবা পশু চালিত চাকাওয়ালা যানবাহন চুনাপাথরের খাঁজের  উপর দিয়ে চলাচল করত, যা  ট্র্যাকের উপাদান সরবরাহ করত ও ওয়াগনটিকে সঠিক পথে নিয়ে যেত। ডিওলকস ৬৫০ বছরেরও  অধিক ব্যবহৃত হয়, অন্ততঃ পক্ষে  প্রথম শতাব্দী পর্যন্ত।[৫] পরবর্তীকালে রোমান এবং  মিশরেও পাকা ট্রাকের রাস্তা তৈরী হয়।
কাষ্ঠল রেলের প্রবর্তন
১৫১৫ খ্রিস্টাব্দে কার্ডিনাল মাথাউস  ল্যাং এর লেখনী থেকে  অস্ট্রিয়ার  হোহেনসাল্জবুর্গ  ফোর্ট্রেসের রেইসজুগ নামক কার্যকরী রেলওয়ের বর্ণনা পাওয়া যায়।  প্রাথমিক ভাবে কাষ্ঠল রেল এবং হেম্পের দড়ির সাহায্যে মানুষ অথবা পশু চালিত চাকার দ্বারা লাইনটি ব্যবহৃত হত।  এই লাইনটি এখনও কার্যকরী আছে আধুনিকীকৃতভাবে।  [৯] জানা যায় যে ১৫৫০ সাল থেকে  কাঠের রেল এবং ঘোড়ায় টানা ট্রাফিক দ্বারা  আকরিক -খনি এবং খনি থেকে পরিবহনের সহযার্থে ওয়াগনের রাস্তা (অথবা ট্রামের রাস্তা) ব্যবহৃত হয়।
ইউরোপে এটি শীঘ্রই জনপ্রিয় হয় এবং ১৫৫৬ সালে গেওর্গিস এগ্রিকোলা (ছবি বামদিকে) তার ডে রে মেটালিকা এর কাজে এটির একটি উদাহরণ ফুটিয়ে তুলেছেন।
এই লাইনটিতে   হুন্ড  গাড়ি ব্যবহৃত হত যা কাঠের প্ল্যাঙ্কের উপর চলমান চাকা এবং ট্রাকের উপর একটি উল্লম্ব পিন দিয়ে চলতো যাতে  এটি সঠিক পথে চলতে পারে। খনি শ্রমিকরা ট্র্যাকের  ওয়াগনগুলোকে তাদের  গোলমাল করা শব্দ থেকে হুন্ডে ("কুকুর") বলে অভিহিত করত।
সম্ভাব্য ১৫৬০ সালে জার্মান খনি শ্রমিকদের  দ্বারা ইংল্যান্ডের কাম্ব্রিয়ার ক্যাল্ডবেক এ  ওয়াগন রাস্তার অনুপ্রবেশ ঘটে। ১৬০০ সালের কাছাকাছি সময়ে, সম্ভবতঃ ১৫৯৪ সালের শুরুর দিকে লিভারপুল এর কাছে প্রেসকট এ একটি ওয়াগন রাস্তা গঠিত হয়। ফিলিপ লাইটন  এর মালিকানায় প্রেসকট হল এর  কাছে একটি গর্ত থেকে আধ মাইল দূরে লাইনটি কাঠকয়লা বহন করে নিয়ে যায়।
১৬০৪ সালে হুনটিংডন ববেয়াউমন্ট দ্বারা সমাপ্ত ওয়ালটন ওয়াগন রাস্তাটি কখন কখনও প্রাথমিক ব্রিটিশ রেলওয়ে হিসেবে উদ্ধৃত হয়েছে। ১৭৫৮ সালে লীডস এ গঠিত মিডলটন রেলওয়েটি  পরে পৃথিবীর সবথেকে পুরানো কার্যকরী(ফিউনিক্যুলার ছাড়া) রেলওয়ে হিসাবে পরিণত হয়, যদিও এখন এটি একটি উন্নীত অবস্থায় আছে। ১৭৬৪ সালে আমেরিকার নিউইয়কের লেওইসস্টোনএ  প্রথম  রেলওয়ে গঠিত হয়। উপশিরোনাম ২ শেষ করা হল। তথ্য সূত্র সংযোজিত হল।
দাভিদ মুবেরি কার্লসন
ইয়েন্স দাভিদ ইওয়াকিম মুবেরি কার্লসন (David Moberg Karlsson; জন্ম: ২০ মার্চ ১৯৯৪; দাভিদ মুবেরি কার্লসন নামে সুপরিচিত) হলেন একজন সুয়েডীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে আক্রমণভাগের খেলোয়াড় হিসেবে খেলেন।  তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০০৯ সালে, কার্লসন সুইডেন অনূর্ধ্ব-১৭ দলের হয়ে সুইডেনের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত সুইডেনের বয়সভিত্তিক দলের হয়ে খেলার পর, তিনি ২০১৭ সালে সুইডেনের হয়ে আন্তর্জাতিক পর্যায়ে অভিষেক করেছেন; সুইডেনের জার্সি গায়ে তিনি এপর্যন্ত ৩ ম্যাচে ১টি গোল করেছেন।
প্রারম্ভিক জীবন
ইয়েন্স দাভিদ ইওয়াকিম মুবেরি কার্লসন ১৯৯৪ সালের ২০শে মার্চ তারিখে সুইডেনের মারিয়েস্তাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কার্লসন সুইডেন অনূর্ধ্ব-১৭, সুইডেন অনূর্ধ্ব-১৯ এবং সুইডেন অনূর্ধ্ব-২১ দলের হয়ে খেলার মাধ্যমে সুইডেনের প্রতিনিধিত্ব করেছেন। ২০০৯ সালে সুইডেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। সুইডেনের বয়সভিত্তিক দলের হয়ে তিনি প্রায় ৭ বছরে ২৩ ম্যাচে অংশগ্রহণ করে ৯টি গোল করেছেন।
২০১৭ সালের ৮ই জানুয়ারি তারিখে, ২২ বছর, ৯ মাস ও ১৯ দিন বয়সে, বাম পায়ে ফুটবল খেলায় পারদর্শী কার্লসন কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সুইডেনের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় নিকলাস বার্ক্রুথের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি কোত দিভোয়ার ২–১ গোলের ব্যবধানে জয়লাভ করেছিল। সুইডেনের হয়ে অভিষেকের বছরে কার্লসন সর্বমোট ২ ম্যাচে ১টি গোল করেছেন।
ম্যামথ
"'ম্যামথ"' হচ্ছে বিলুপ্ত Mammuthus গণের যে কোনো প্রজাতি। সাধারণত ম্যামথেরা লম্বা, বাঁকানো শুঁড়বিশিষ্ট, এবং উত্তর গোলার্ধের প্রজাতিগুলো লম্বা লোমবিশিষ্ট হয়ে থাকত । লম্বা লোম বিশিষ্ট ম্যামথদের উলি ম্যামথ বলা হত। তারা প্লায়োসিন যুগ থেকে হলোসিন যুগের মাঝামাঝি কালে এশিয়া, আফ্রিকা ও উত্তর আমেরিকায় বাস করত যা প্রায় ৫ মিলিয়ন থেকে ৪,৫০০ বছর পূর্বে। এঁরা আধুনিক হাতির খুব ঘনিষ্ঠ পূর্বসূরী। এই প্রাণীটিকে হাতির আদিরূপ মনে করা হয়।
বিস্তার
এশিয়া, আফ্রিকা ও উত্তর আমেরিকায় পাওয়া যেত।
আকার
এটি আকারে হাতির চেয়ে বড় ছিল। এর দাঁত ছিল বিশাল।
বিবর্তন
নিচের ক্ল্যাডোগ্রামটি ম্যামুথুস গণের অবস্থান দেখাচ্ছে:
বিলুপ্তি
ম্যামথ হল প্রাচীন সময়ের একধরনের হোলস্টাইন জাতীয় জন্তু। এই জাতীয় জন্তু একসময় এশিয়া, ইউরোপ এবং উত্তর আমেরিকার বৃহত্তর অংশে বিস্তার পাওয়া যেত। কিন্তু এর বিলুপ্তি ঘটেছে প্রায় ১২০০০ বছরের কিছু সময় আগে।
ম্যামথের বিলুপ্তির কারণ এখনও নিশ্চিত নয়, তবে সম্ভবত এর বিলুপ্তির মূল কারণ হল পরিবেশের পরিবর্তন। একটি সাধারণ ধারণা হল ম্যামথ বিলুপ্তির পেছনের মূল কারণ পরিবেশের পরিবর্তনের কারণে সৃষ্ট তাপমাত্রার পরিবর্তন। পৃথিবীর তাপমাত্রা ও পরিবেশের পরিবর্তনের সাথে খাপ খাইয়ে নিতে না পারায় এরা বিলুপ্ত হয়ে যায়। আরও একটি সম্ভব কারণ হল ম্যামথের মাংস। আদি মানুষেরা খাবারের জন্য ম্যামথ শিকার করে এদের বিল্লপ্যির দিকে ঠেলে দিয়েছে ।